آرزوبلاق سئروئرینه DDOS یوروش لر
بوگون 1392نجی ایلین 2نجی آیینین 27سی ناهار چاغی ساعات 11 دن 5 ساعاتا قدر آرزوبلاق ایشدن توشموشدور.
آرزوبلاقین فنی باشقانلیق قوروپونون دئدیگینه گؤره بو ایشدن توشمه و آچیلماما DDOS آدلی یوروش لرین نتیجه وئرمه سی سببیندن ایمیش. بو یوروش لر تانینمامیش کیمسه لر طرفیندن اولونورموش.
دئدیکلرینه گؤره بو سون بیر آیدا 25 دفعه یه یاخین DDOS یوروشو اولونوب کی 23و نتیجه سیز قالدیقدا آرزوبلاق سیستئمینده موشکول یارادا بیلمه ییب. تکجه بوگون و کئچن هفته آیین 19و گئجه اولونان یوروش لر نتیجه وئردیکده بلاقچیلار آرزوبلاقین آچیلماماسی ایله اوزبه اوز اولموشدورلار.
DDOS نه دیر ؟بیر گوجلو سئروئر طرفیندن باشقا سئروئره بیرچاغدا چوخ ساییلی گؤنده ریلن سورغولاردیرلار . بو یوروش لرین آماجی یوروش اولونان سئروئری ظرفیتیندن آرتیق سورغولارلا اوزبه اوز ائدیب نورمال ایشین پوزوب و اونو دایاندیرماقدیر.
آرزوبلاق "تورک بلاقچی لارین چالیشدیغی یئر" کیمی آدلانان گوندن بو یوروش لر و باشقا سالدیریجی یوروش لر آرزوبلاق سئروئرینه دایانیلماز حالدا داوام وئریلیر . باشقانلیق قوروپودا چالیشیرکی بو یوروش لر نتیجه وئرمه دن آرزوبلاق اؤز سئرویس وئرمه سینه داوام وئرسین . آنجاق بو ایشی گؤرمک اوچون بوخاری مالی ضررلری بویونا آلمالیدیرلار.
دئمک ایندی بو یوروش لر دایاندیریلیب و بیر موشکول اولمادان وئبلاق لار و باشقانلیق پنئلی آچیلیر.
سیزه اوغورلار
azb_Arab azb_Arab azb_Arab azb_Arab azb_Arab azb_Arab azb_Arab azb_Arab